/Назма/ Хьара Назма Iаьрбийн маттахь дIаязйинарг Иорданехь вехаш волу СаIид Бено ву. Хезна Парижехь, 1959-чу шарахь, Чермоев Тапин вешин йоIа Зайнапа олуш… (1990-чу шеран июнехь Иорданехь дIаяздина Мусаева Заремас) Я Раббана*, хьан ницкъ кхочуш, Тхо дисна-кха т1ехь да воцуш, Зама йоьхна, 1едал доцуш, – Дахалахь тхо балех хьалха. Тайпанаш ца къаьсташ лаьтта, Бертахь доцуш дисна лаьтта, Бусалба дин т1амца лаьтта, – Дахалахь тхо балех хьалха. Шайна-шайна тхьамдалла дезаш, Шайла хьалха кхин ца везаш, Дуьне къуьйсуш валар дезаш, – Дахалахь тхо балех хьалха. Хьарам-хьанал вовшахдетта, Ницкъ ма-кхоччу дууш лаьтта,…